EkBass/fiwiki-20250220-pages-articles huggingface dataset:
Fredrik IX

Fredrik IX (tansk. Frederik 9., Christian Frederik Franz Michael Carl Valdemar Georg); (11. maaliskuuta 1899 Sorgenfrin palatsi Kööpenhamina – 14. tammikuuta 1972 Kööpenhamina) oli Tanskan kuningas 20. huhtikuuta 1947 alkaen aina kuolemaansa vuoteen 1972 asti.Frederick IX Encyclopedia Britannica == Suku == Frederik oli Tanskan kuninkaan Kristian X:n ja kuningatar Alexandrinen poika. Hänen nuorempi veljensä oli perintöprinssi Knud. == Elämäkerta == Kruununprinssi Frederik opiskeli Tanskan laivastoakatemiassa ja Kööpenhaminan yliopistossa, ja rikkoi näin sukunsa perinteitä, jotka olisivat edellyttäneet uraa maavoimissa. Ennen kuin hänestä tuli kuningas, hän oli hankkinut kontra- amiraalin arvon. Sen lisäksi kuningas rakasti musiikkia ja oli hyvä pianonsoittaja ja kapellimestari. Kuningas Fredrik IX:n valtakaudella tapahtui suuria muutoksia. Tanska kehittyi moderniksi hyvinvointivaltioksi. 1960-luvun talouskasvun seurauksena naisten osuus työvoimasta kasvoi. Fredrik IX teki valtiovierailun Suomeen kesäkuussa 1958. === Perhe-elämä === Vuonna 1922 Fredrik oli kihloissa Kreikan prinsessa Olgan kanssa, mutta he eivät koskaan menneet naimisiin. Hän avioitui Ruotsin prinsessa Ingridin (1910–2000), tulevan Ruotsin kuningas Kustaa VI Aadolfin ja kruununprinsessa Margaretin tyttären kanssa 24. toukokuuta 1935.Möller, Knud: ”Fredrik IX”, teoksessa Tästä avioliitosta syntyi kolme tytärtä: * Prinsessa Margareeta (s.1940), Tanskan kuningatar Margareeta II. Avioitui ranskalaisen kreivi, Henri de Laborde de Monpezatin kanssa vuonna 1967 ja aviomiehestä tuli Tanskan prinssi Henrik. * Prinsessa Benedikte (s. 1944). Avioitui Sayn-Wittgenstein- Berleburgin prinssi Richardin kanssa vuonna 1968. * Prinsessa Anne-Marie (s. 1946). Avioitui Helleenien kuninkaan Konstantin II:n kanssa vuonna 1964. Koska kuninkaalla ei ollut poikia, oletettiin, että hänen nuorempi veljensä Knud perisi kruunun Tanskan sen aikaisten lakien mukaan. Kuitenkin vuonna 1953 lakia muutettiin ja kruununperijän tuli olla verisukulainen. Koska kuninkaalla ei ollut poikia, hänen vanhin tyttärensä, prinsessa Margareeta peri kruunun ja hänestä tuli kuningatar Margareeta II. === Kuolema === Piakkoin vuoden 1972 uudenvuodenpuheensa jälkeen kuningas sairastui. Kuoltuaan 72-vuotiaana tammikuun puolivälissä 1972 kuningas Fredrik IX haudattiin Roskilden tuomiokirkon ulkopuolelle, lähelle Kööpenhaminaa. Aikaisemmat hallitsijat oli haudattu tuomiokirkon sisälle, mutta kuningas itse oli toivonut tulla haudatuksi kirkon ulkopuolelle. == Lähteet == == Aiheesta muualla == Luokka:Tanskan kuninkaat Luokka:Vuonna 1899 syntyneet Luokka:Vuonna 1972 kuolleet
Dangerous and Moving

Dangerous and Moving on venäläisen popduo t.A.T.u.:n eli Lena Katinan ja Julija Volkovan kolmas (edeltäjät 200 km/h in the Wrong Lane ja Remixes) kansainvälisesti julkaistu, pääosin englanninkielinen albumi. Se julkaistiin Interscopen tuottamana 11. syyskuuta 2005. Sen ensimmäinen singlejulkaisu oli "All About Us" ja toinen "Friend or Foe". Kolmantena singlenä albumilta julkaistiin "Gomenasai (I'm Sorry)" maaliskuussa 2006. Kappaletta on ollut mukana työstämässä Eurythmicsin Dave Stewart. Loppukesällä julkaistiin neljäs single "Loves Me Not". Albumi tehtiin t.A.T.u.:n uuden managerin, Boris Renskin, johdolla. Albumin teossa olivat mukana edellisien albumien lauluntekijät Trevor Horn ja Martin Kierszenbaum, ja kappaleella "Friend or Foe" vierailee basistina Sting. Albumi sai yleisesti kiitettävää kritiikkiä, joskaan se ei menestynyt yhtä paljon kuin duon kansainvälinen esikoisalbumi 200 km/h in the Wrong Lane. Singleistä parhaiten menestyi "All About Us". Levyn singleistä "Gomenasai (I'm Sorry)" jäi monissa maissa huomiotta, mutta saavutti myöhemmin menestystä, kun rap-artisti Flipsyde käytti sitä pohjana kappaleeseensa "Happy Birthday". Flipsyde ja t.A.T.u järjestivät kappaleen menestyksen myötä muutamia yhteisiä keikkoja. == Kappalelista == # # – ensimmäinen singlejulkaisu # # – neljäs singlejulkaisu # – toinen singlejulkaisu # – kolmas singlejulkaisu # # # # # # – huhuttiin olevan neljäs singejulkaisu # Luokka:T.A.T.u.:n albumit Luokka:Vuoden 2005 albumit
Pikaluistelun aateliskalenteri

Aateliskalenteri () on vuonna 1928 Norjassa kehitetty pikaluistelun ranking- lista. ==Systeemi== Luistelijan pisteet listalla määräytyvät hänen virallisissa mestaruuskilpailuissa tekemiensä henkilökohtaisten ennätysten 500 metrin keskiaikojen mukaisesti neljältä perinteiseltä luistelumatkalta, jotka miehillä ovat 500, 1 500, 5 000 ja 10 000 metriä sekä naisilla 500, 1 500, 3 000 ja 5 000 metriä. Näin saadut yksittäisten matkojen tulokset pyöristetään alaspäin kolmeen desimaaliin ja lasketaan sen jälkeen yhteen. Esimerkiksi Johan Olav Kossin pistemäärä lasketaan seuraavasti: 500 m: 37,98 = 37,98 sekuntia × 1 = 37,980 pistettä 1 500 m: 1.51,29 = 111,29 sekuntia / 3 = 37,096 pistettä 5 000 m: 6.34,96 = 394,96 sekuntia / 10 = 39,496 pistettä 10 000 m: 13.30,55 = 810,55 sekuntia / 20 = 40,527 pistettä Yhteensä: 155,099 pistettä ==Tämän hetkinen aateliskalenteri== ===Miehet=== Tilanne 9. huhtikuuta 2014. Lähde: evertstenlund.seAdelskalendern as of April 9, 2014 Sija Nimi Maa 500 m 1 500 m 5 000 m 10 000 m Yhteensä 1 Shani Davis 34,78 1.41,04 6.10,49 13.05,94 144,806 2 Sven Kramer 36,17 1.43,54 6.03,32 12.41,69 145,099 3 Chad Hedrick 35,52 1.42,14 6.09,68 12.55,11 145,289 4 Håvard Bøkko 35,85 1.42,67 6.09,94 12.53,89 145,761 5 Ivan Skobrev 35,90 1.42,94 6.08,77 12.58,36 146,008 6 Koen Verweij 35,64 1.42,28 6.09,51 13.08,97 146,132 7 Jan Blokhuijsen 35,59 1.43,78 6.11,91 12.57,58 146,253 8 Enrico Fabris 35,99 1.43,48 6.06,06 13.10,60 146,619 9 Jonathan Kuck 35,97 1.43,12 6.09,73 13.11,24 146,878 10 Brian Hansen 34,87 1.42,16 6.17,84 13.24,11 146,912 ===Naiset=== Tilanne 9. huhtikuuta 2014. Lähde: evertstenlund.seSmall Adelskalendern for ladies as of April 9, 2014 Sija Nimi Maa 500 m 1 500 m 3 000 m 5 000 m Yhteensä 1 Cindy Klassen 37,51 1.51,79 3.53,34 6.48,97 154,560 2 Ireen Wüst 38,44 1.52,38 3.58,01 6.54,28 156,896 3 Anni Friesinger 37,77 1.53,09 3.58,52 6.58,39 157,058 4 Martina Sáblíková 39,49 1.54,55 3.55,55 6.42,66 157,160 5 Claudia Pechstein 38,99 1.54,31 3.57,35 6.46,91 157,342 6 Kristina Groves 38,75 1.53,18 3.58,11 6.54,55 157,616 7 Christine Nesbitt 37,59 1.52,75 4.03,44 7.07,15 158,461 8 Daniela Anschütz-Thoms 39,38 1.53,80 3.58,07 6.56,15 158,606 9 Marrit Leenstra 38,02 1.53,38 4.02,74 7.06,74 158,943 10 Jorien Voorhuis 39,16 1.54,85 3.59,51 6.59,23 159,284 ==Lähteet== ==Aiheesta muualla== *Evert Stenlundin pikaluistelusivut, mm. tilastoja ja voimassa olevat ranking-listat Luokka:Pikaluistelu
Hugh Thompson

Hugh Thompson, Jr. (15. huhtikuuta 1943 Atlanta, Georgia – 6. tammikuuta 2006 Pineville, Louisiana) oli Vietnamin sodan aikainen yhdysvaltalainen helikopterilentäjä. Hänet tunnetaan parhaiten toimistaan My Lain verilöylyn pysäyttäjänä. Tapahtuman aikana hän oli tiedustelulennolla. 16\. maaliskuuta 1968 joukko amerikkalaisia sotilaita oli tappanut satoja siviilejä My Lain kylässä: pääosin vanhoja miehiä, naisia ja lapsia. Sotilasmestari Thompsonin johtama helikopterimiehistö sattui paikalle ja hän määräsi miehistönsä avaamaan tulen, jos amerikkalaisjoukko jatkaisi siviilien teurastusta. Kahden muun helikopterimiehistön jäsenen, Lawrence Colburnin ja Glenn Andreottan, avulla Thompson hoiti 11 haavoittunutta vietnamilaista Quảng Ngãin sairaalaan. 30 vuotta myöhemmin Thompsonille, Colburnille ja Andreottalle (viimeksi mainituille postuumisti) myönnettiin Soldier's Medal -kunniamerkki: Yhdysvaltojen armeijan korkein kunniamerkki, joka myönnetään rohkeudesta joka ei liity suoraan kontaktiin vihollisen kanssa. Thompson kuoli syöpään vuonna 2006 62-vuotiaana. == Lähteet == == Aiheesta muualla == * Luokka:Yhdysvaltalaiset lentäjät Luokka:Vuonna 1943 syntyneet Luokka:Vuonna 2006 kuolleet
Maapallon arvo

Maapallon arvo tarkoittaa maapallon taloudellista arvoa. Vihreässä taloustieteessä se on arvio ekosysteemin arvosta ja tärkeä laskelmille elämän arvosta. On useita tapoja arvioida maapallon arvoa. Luokka:Talous Luokka:Maa
Kalaverkko

Verkko on kalastuksessa käytettävä pyyntiväline, joka koostuu yhteenpunotuista langoista siten, että verkkoon muodostuu niin sanottuja verkon silmiä. Verkko on mattomainen silmäverkko. Passiivisesti kalastavassa verkossa kala ui huomaamattaan verkonsilmään ja jää kiinni. Verkonsilmän koolla ja muodolla voidaan valita, millaisia ja minkäkokoisia kaloja halutaan saaliiksi. Verkko merkitään veteen kelluvilla merkeillä, jotta vesilläliikkujat osaavat varoa verkkoa ja kalastaja voi itse kokea (eli nostaa) verkot vedestä. Riimuverkossa tavallinen verkko on madallettu kahdella isosilmäisellä riimulla (solmuväli useimmiten 300 mm). Riimuverkolla pyydetään isoa lahnaa ja isoa haukea, jotka jäävät paremmin kiinni riimuverkkoon kuin tavalliseen verkon silmään. Kun kala ui riimun läpi, verkko painuu toisen riimun läpi muodostaen pussin, johon kala jää vangiksi. Aikaisemmin verkot kudottiin käsin. Nykyään verkon liina tehdään koneellisesti ja verkko voidaan pauloittaa joko käsin tai koneellisesti. Verkon kudonnassa, paikkaamisessa ja pauloittamisessa käytetään litteää neulaa, josta käytetään nimitystä käpy. Aikaisemmin kävyt valmistettiin puusta, mutta nykyään ne tehdään yleensä muovista. ==Katso myös== * Ajoverkko * Pintaverkko ==Lähteet== * * * ==Aiheesta muualla== Luokka:Kalanpyydykset
Katiska

Katiska on tavallinen kalastusväline ja yksi vanhimmista pyydysmalleista. Se tehdään nykyään yleensä rautalankaverkosta; aiemmin materiaalina olivat puusäleet eli liisteet ja havut. Katiska on veteen laskettu häkki, johon kalat pääsevät uimaan sisään kohtuullisen helposti, mutta josta pois pääseminen on kalalle vaikeaa. Sana katiska juontuu muinaisvenäjän häkkiä tarkoittavan sanan monikkomuodosta kotĭci. Suomen kirjakielessä katiska mainitaan ensimmäisen kerran herra Martin 1500-luvun käännöksessä kuningas Kristofferin maanlaista. Liistekatiska eli sälekatiska eli kartiska tehtiin petäjästä pintapuusta kiskotuista liisteistä. Näistä esimerkiksi noin yhden senttimetrin paksuisista ja kolme senttimetriä leveistä säleistä lyötiin pohjaan pyöreähkö pesä ja sen nieluun rannasta johtava aita. Liisteet sidottiin toisiinsa koivuvitsaksin. Liisteiden väli oli yleensä alle 25 millimetriä ja siteiden väli 150 millimetriä. Liistekatiska ulottui veden yläpuolelle noin puoli metriä ja kalat poimittiin sieltä lippoamalla tai haaviamalla. Pesän malleja oli useita ja lokeroitakin saattoi olla useampia. Aita tehtiin usein havuista. Pyydyksen pystytys aloitettiin kevätjäiltä ja kevään kutukalat olivat pääsaalis. Katiskan saattoi pystyä pitämään koko kesänkin paikoillaan. Liistekatiskoiden suosio alkoi taantua eri puolilla Suomea 1800-luvulla, jolloin mäntytukin arvo kohosi. Eräissä Pohjois-Pohjanmaan ja Kainuun tervapitäjissä ja toisaalta myös Vienan Karjalassa on puukatiskan käytöstä 1900-luvulle tultaessa tuskin lainkaan todisteita. Nykyisin katiskat tehdään paksusta rautalangasta ja rautalankaverkoista. Tällainen katiska upotetaan kalastuksessa vesistön (järven tai lammen) pohjaan nielu yleensä rantaan päin. Katiskassa on myötäsukainen nielu, josta kalat uivat helposti sisälle, mutta vain onnekkaimmat sattumalta osuvat uimaan takaisin ja vapauteen. Muut katiskaan joutuneet ovat siten katiskan kokijan saalista. Katiskaan on kiinnitetty naru, jonka toiseen päähän on sidottu pinnalla kelluva merkki, tupuri eli kuppu. Tupurin avulla katiska löydetään ja narusta nostetaan ylös kokemista varten. Katiskaa veteen laskiessa on syytä varmistua, että naru on riittävän pitkä ja tupuri yltää pintaan asti. Muussa tapauksessa katiska kadotetaan, sillä katiska kyllä vetää tyhjän muovigallonankin upoksiin. Ylimääräistäkään pituutta narussa ei saisi olla, sillä ohiajava moottorivene saa kelluvan narun helposti potkuriinsa. Kapean nielun kautta ei kannata yrittää ottaa kaloja, koska se menettää hentorakenteisena helposti kuosinsa ja samalla katiska pyytävyytensä. Katiskassa onkin suljettava pieni luukku, jonka kautta kalat varistellaan ulos katiskasta. Nielun kautta kaloja ei saa varistelemallakaan pois. Otettaessa katiska rannalle on ehdottomasti suljettava nielu, ettei sinne eksy maaeläimiä. ==Katso myös== *Rysä *Merta == Lähteet == == Aiheesta muualla == * Tapiola – suuri suomalainen eräkirja * Luokka:Kalanpyydykset
Kokeminen (kalastus)

Kokeminen tarkoittaa kalastuksessa ja metsästyksessä pyydyksen tarkistamista ja mahdollisen saaliin keräämistä. Kokemisen jälkeen pyydys viritetään uudelleen, jos pyyntiä halutaan jatkaa. Metsästyksen yhteydessä yleensä on kyse ansan tai loukun käytöstä. Kalastuksessa koetaan verkkoja, rysiä, mertoja, katiskoita ja pitkäsiimoja. Esimerkiksi verkon kokemisessa on olosuhteilla kuten veden lämpötilalla suuri merkitys kokuväliin, sillä lämpimässä monet kalalajit kuten siika ja kuha pilaantuvat nopeasti. Virtaavassa vedessä verkkopyydyksiin tarttuu likaa ja roskia, jotka heikentävät pyydyksen toimivuutta ja lisäävät verkon pinta-alaa, jolloin virtaus saattaa painaa pyydyksen mutkalle tai upoksiin. Sulan veden aikana verkot, rysät ja pitkäsiimat koetaan yleensä veneestä. Katiskat, rapumerrat ja eräät koukkupyydykset (esim. iskukoukku) voidaan asettaa pyyntiin niin, että ne voidaan kokea myös rannalta. Muun tyyppiset merrat koetaan veneellä tai suoraan kalapadon päältä. Jään alla sijaitsevat talvipyydykset koetaan avannon kautta. Katiskojen ja yksinkertaisten koukkupyydysten kokeminen ei vaadi erityisiä toimenpiteitä avannon puhdistamisen lisäksi, mutta verkon kokeminen eroaa enemmän kesäpyynnistä. Verkko tarkistetaan suurehkon kokuavannon kautta ja vedetään takaisin jään alle narulla, joka on kiinnitetty verkon toiseen päähän pienen naruavannon kautta. Luokka:Kalastusmenetelmät
Robert Ehrlich

Robert Leroy Ehrlich, Jr (s. 25. marraskuuta 1957 Maryland) oli Marylandin 60. kuvernööri vuosina 2003–2007. Hän on republikaani. Ehrlichistä tuli kuvernööri vuonna 2003 voitettuaan vaaleissa demokraattien ehdokkaan Kathleen Kennedy Townsendin äänin 51 % – 48 %. Hän toimi virassaan yhden kauden häviten vuoden 2006 vaalit Baltimoren demokraattiselle pormestarille, Martin O'Malleylle, äänin 53 % – 46 %Governor / Maryland (cnn.com). Ennen kuvernööriyttään Ehrlich toimi Yhdysvaltain edustajainhuoneen jäsenenä vuosina 1995–2003. == Lähteet == == Aiheesta muualla == Luokka:Marylandin kuvernöörit Luokka:Yhdysvaltain edustajainhuoneen jäsenet Luokka:Yhdysvaltalaiset republikaanipoliitikot Luokka:Vuonna 1957 syntyneet Luokka:Elävät henkilöt
Stíny plamenů

Stíny plamenů on tšekkiläinen black metal -yhtye, jonka laulaja-basisti Lord Morbivod perusti vuonna 1998. Yhtyeen nimi, vapaasti suomennettuna "hämärät liekit", syntyi Lord Morbivodin, ihailtua Pilsenin kaupungin viemäriverkoston tunneleita kynttilänvalossa. Morbivod kehitteli sanoituksiinsa black metal -lajityypille varsin epätavallisen "mytologisen" taustan erilaisine viemärien asukkeineen, joista mainittakoon esimerkiksi Pan Cistirensky ("The Sewage Disposal Lord"), Pani z Vodarny ("Lady of the Waterworks"), Syn Poklopu ("Son of the Manhole Lids") ja Mistr Jimac ("The Cesspool Master"). Lord Morbivod levytti yhtyeen kaksi ensimmäistä demoa sekä niitä seuranneet kolme albumia lähes yksin ja levyillä esiintyi vain muutama vieraileva laulaja. Hän myös soitti joitakin konsertteja Pilsenin viemäreissä. Vuonna 2005 yhtyeeseen liittyivät kitaristi Lord Egon ja rumpali Lord Sheafraidh, joka oli aikaisemmin soittanut Děčín nimisessä yhtyeessä. Lord Morbivod tarttui bassoon ja yhtye on siitä asti jatkanut tuossa muodossaan. Lähes kaikki Yhtyeen sanoitukset ovat tšekiksi. ==Diskografia== ===Demot=== * Blackmetalové peklo ve špíně kanalizační vody ("Black Metal Hell in the Dirt of Wastewater" 1999) * Pokles do temnot kanalizačních hlubin ("Descend into Darkness of the Sewer Depths" 2000) ===Kokopitkät=== * Ve špíně je pravda ("The Truth is in the Dirt" 2001) * Rány Černým Kovem ("Hits with Black Metal" 2002) * Železo krvácí ("Iron bleeds" 2005) * Odpadní galerie (2007) * Mrtvá komora (2009) === Livet === *Phantoms Of The Pilsen`s Underground (2007) === Kokoelmat === * Dive into the Wastewater... (2004) ===DVD:t=== * DVD live AFOD 2005 Luokka:Tšekkiläiset black metal -yhtyeet
Vokodlok

Vokodlok on romanialainen black metal -yhtye. Se perustettiin vuonna 2000 Transilvaniassa ja julkaisi ensimmäisen demonsa saman vuoden syksynä. Nimi Vokodlok juontuu sanasta "vukodlak", joka vanhalla romanian kielellä tarkoittaa ihmissutta, mystistä petoa, joka esiintyy useissa transilvanialaisissa taruissa. ==Kokoonpano== Yhtyeen nykyiset jäsenet: * Andrei Pantiru (kitara) * Bogdan Pantiru (basso) * Florin Rusu (laulu) * Theodor Alexuta (rummut; otti Claudiu Grosan paikan tämän lähdettyä yhtyeestä) ==Diskografia== * Unchain the Wolf - ...from the bibel, split Bloody Harvest- Germanyn kanssa * Demo: Unchain the Wolf (2000) * Mass Murder Genesis (2003) ==Aiheesta muualla== * Vokodlokin virallinen kotisivu Luokka:Romanialaiset black metal -yhtyeet
Luettelo esperantonkielisistä yhtyeistä

Tämä on luettelo yhtyeistä, joiden laulukieli on esperanto. __NOTOC__ Sisällysluettelo A B C Ĉ D E F G Ĝ H Ĥ I J Ĵ K L M N O P R S Š T U Ŭ V Z ==A== *Akordo *Akvo *Amplifiki *Asorti ==B== *Blera Brothers *Bretona Esperanto-Koruso ==D== *DJ Kunar *DJ Njokki *DJ Nucki *Dolchamar ==E== *Esperanto Desperado *Ekvinokso ==F== *Fantom' *Freundeskreis ==J== *JoMo *JoMo kaj Liberecanoj ==Ĵ== *Ĵomart kaj Nataŝa ==K== *Kajto *Kaj tiel plu *La Kompanoj *Kore *Kredo *Krio de Morto *La Kuracistoj ==L== *Lunatiko ==M== *Marĉela *Martin kaj la Talpoj *Merlin *La Mevo *La Mondanoj ==N== *Nikolin' ==P== *Persone *Piĉismo *La Porkoj ==Q== *Qexteto Esperanto ==R== *Radikulo ==S== *Solotronik *Suzana *Supernova ==T== *Team' *Trattbandet *Tutmonda muziko Esperanto *
Louise Attaque

Louise Attaque on ranskalainen folk rock -yhtye. Se perustettiin vuonna 1994. Yhtye julkaisi ensimmäisen albuminsa, Louise Attaquen vuonna 1997. Sitä myytiin yli kaksi ja puoli miljoonaa kappaletta. ==Jäsenet== *Gaëtan Roussel (laulu, kitara) *Arnaud Samuel (viulu) *Robin Feix (basso) *Alexandre Margraff (rummut) == Diskografia == === Studioalbumit === *Louise Attaque (1997) *Comme on a dit (2000) *A Plus Tard Crocodile (2005) *Anomalie (2016) === Kokoelmat === *Du monde tout autour (2011) === singlet === * "Ton invitation" (1998) * "Depuis toujours" (2006) * "J't'emmène au vent" (2011) * "Anomalie" (2015) == Aiheesta muualla == * Virallinen kotisivu Luokka:Ranskalaiset rockyhtyeet
Ensemble Tirana

Ensemble Tirana on albanialainen kansanmusiikkiryhmä. Se perustettiin Tiranassa vuonna 1978. Ensemble Tiranaan kuuluu ryhmä laulajia ja tanssijoita sekä orkesteri. == Kokoonpano == * Nazo Celaj * Hyso Xhaferaj * Edmond Lila * Dionis Delia * Luan Sula * Ervin Kastrati == Diskografia == * * * == Aiheesta muualla == * Ensemble Tiranan kotisivu. Luokka:Albanialaiset yhtyeet Luokka:Kansanmusiikki
Nene (laulaja)

Nene (s. 1980, Maputo) on mosambikilainen laulaja. Hän lauloi lapsena kirkossa. Vuodesta 1998 lähtien hän on laulanut yhtyeissä Os Monstros ja Calanga. Vuonna 2001 kokoelmalevyllä The Rough Guide to Marrabenta Mozambique julkaistiin Nenen ennen julkaisematon soolokappale Africa. Luokka:Mosambikilaiset laulajat
Nene

Nene voi tarkoittaa ainakin seuraavia: *nene eli havaijinhanhi, havaijilainen lintulaji *Nene, joki Englannissa * Nanna (Nêne), Ernest Pérochonin Goncourt- palkittu romaani vuodelta 1920 *henkilöitä: **Nene (s. 1980), mosambikilainen laulaja **Nenê, oik. Anderson Luis de Carvalho (s. 1981), brasilialainen jalkapalloilija **Nenê, oik. Maybyner Rodney Hilário (s. 1982), brasilialainen koripalloilija **Nhlanhla Nene (s. 1958), eteläafrikkalainen poliitikko ja ministeri **Tāmati Wāka Nene (1785–1871), Uuden-Seelannin maorien johtaja.
Busi Mhlongo

Busi Mhlongo (oik. Victoria Busisiwe Mhlongo; 28. lokakuuta 1947 Inanda, KwaZulu-Natal, Etelä-Afrikka – 15. kesäkuuta 2010 Durban, Etelä-Afrikka) oli eteläafrikkalainen laulaja. Hän oli zulu ja lauloi zuluksi. Mhlongo syntyi Inandassa musikaaliseen perheeseen. Hänestä tuli kuuluisa 1960-luvulla voitettuaan kykykilpailun. Mhlongo muutti 1970-luvulla Portugaliin ja sieltä Lontooseen. 1980-luvulla hän teki kiertueita yhtyeensä Twasan kanssa. Mhlongo kuoli kesäkuussa 2010 rintasyöpään, joka oli ollut hänellä useita vuosia. Mhlongo oli kuollessaan 62-vuotias. == Diskografia == *Barbentu (1993) *Urbanzulu (1998) == Lähteet == Luokka:Eteläafrikkalaiset laulajat Luokka:Vuonna 1947 syntyneet Luokka:Vuonna 2010 kuolleet
Márta Sebestyén

thumb|Márta Sebestyén esiintymässä vuonna 2010. Márta Sebestyén ['maːrtɒ 'ʃɛbɛʃceːn] (s. 19. elokuuta 1957) on unkarilainen laulaja. Hän laulaa unkarilaista kansanmusiikkia, mutta on myös muokannut muuta kansanmusiikkia unkarilaisempaan tyyliin. Sebestyén on laulanut yhtyeessä Muzsikás. Hänen lauluaan on myös Deep Forestin levyllä Boheme. Luokka:Unkarilaiset laulajat Luokka:Vuonna 1957 syntyneet Luokka:Elävät henkilöt
Karakorum

Karakorum on vuoristo, joka sijaitsee Pakistanin, Intian ja Kiinan rajoilla. Vuoristo sijaitsee Pakistanissa Gilgit-Baltistanin, Intiassa Ladakhin ja Kiinassa Xinjiangin alueella. Se on osa Himalajan ja Hindukušin muodostamaa vuoristoaluetta. Karakorum kulkee noin 500 kilometrin matkan Pakistanin ja Kiinan raja-alueella, ja on maailman jäätiköitynein alue napaseutujen ulkopuolella. Vuoriston läpi kulkee myös Pakistanin ja Kiinan yhdistävä Karakorumin maantie, joka on maailman korkeimmalla kulkeva kansainvälinen maantie. == Maantiede == === Korkeimmat huiput === Suurin osa Karakorumin korkeimmista huipuista sijaitsee Pakistanin Gilgit-Baltistanin alueella. thumb|Karakorumin vuoriston korkeimpia huippuja ja jäätiköitä. Korkeimpia huippuja: * K2 (Qogir Feng) (8 611 m) * Gasherbrum I (8 068 m) * Broad Peak (Phalchen Kangri) (8 047 m) * Gasherbrum II (8 035 m) * Gasherbrum III (7 952 m) * Gasherbrum IV (7 925 m) * Distaghil Sar (7 885 m) * Kunyang Chhish (7 852 m) * Masherbrum I (7 821 m) * Batura I (7 795 m) * Rakaposhi (7 788 m) * Batura II (7 762 m) * Kanjut Sar (7 761 m) * Saltoro Kangri (7 742 m) * Batura III (7 729 m) * Saser Kangri (7 672 m) * Chogolisa (7 665 m) * Haramosh Peak (7 397 m) * The Ogre (7 285 m) * Muztagh Tower (7 273 m) Valtaosa korkeimmista huipuista on joko Gilgit-Baltistanin tai Ladakhin alueilla. Gilgit-Baltistanin alueella on jopa yli sata 6 100 metrin korkeuden ylittävää huippua. === Karakorum-vuoriston osat === Karakorumin vuorijonojen osien nimeämisestä ja jaosta ei toistaiseksi ole sovittu maailmanlaajuisesti. Seuraavassa on kuitenkin lista tärkeimmistä vuoriston osista Jerzy Walan mukaan.Jerzy Wala, Orographical Sketch Map of the Karakoram, Swiss Foundation for Alpine Research, Zürich, 1990. Ne on lueteltu kutakuinkin länsi–itä-suunnassa. * Batura Muztagh * Rakaposhi-Haramosh -vuoret, () * Spantik-Sosbun -vuoret, () * Hispar Muztagh * Etelä-Khunjerab -vuoret, () * Panmah Muztagh * Wesm-vuoret, () * Masherbrum-vuoret, () * Baltoro Muztagh * Saltoro-vuoret, () * Siachen Muztagh * Rimo Muztagh * Saser Muztagh == Lähteet == == Aiheesta muualla == * Kara-Korum retkikunta, Suomen Kuvalehti, 20.12.1927, nro 51-52, s. 46, Kansalliskirjaston digitaaliset aineistot Luokka:Intian vuoristot Luokka:Pakistanin vuoristot Luokka:Kiinan vuoristot Luokka:Seulonnan keskeiset artikkelit
Ray Manzarek

Ray Manzarek (12. helmikuuta 1939 Chicago, Illinois – 20. toukokuuta 2013 Rosenheim, Saksa), oikealta nimeltään Raymond Daniel Manczarek, oli yhdysvaltalainen muusikko. Hänet tunnetaan parhaiten The Doors -yhtyeen kosketinsoittajana. == Elämä == Manzarek syntyi 12. helmikuuta 1939 puolalaissukuiseen perheeseen Chicagossa. Hän luki yliopistossa taloustieteitä. Valmistumisensa jälkeen hän muutti Los Angelesiin, missä hän aloitti elokuvaopinnot Kalifornian yliopistossa. Elokuvakoulussa hän tutustui toiseen elokuvaopiskelijaan, runoilija Jim Morrisoniin. Manzarek perusti vuonna 1965 Morrisonin kanssa The Doors -yhtyeen, johon kuuluivat myös kitaristi Robby Krieger ja rumpali John Densmore. Manzarek soitti koskettimia ja samalla bassokuviota vasemmalla kädellään. The Doorsista tuli hyvin suosittu, ja se julkaisi monia menestysalbumeja ja -singlejä. Morrison kuoli 1971, minkä jälkeen Manzarek ja muut jäsenet tekivät 1970-luvulla vielä kolme albumia yhdessä. Manzarek aloitti soolouran The Doorsin hajoamisen jälkeen. Hän soitti 1970-luvun lopulla yhtyeessä Nite City. 1980-luvulla hän tuotti ja levytti yhdessä X:n, Philip Glassin ja Echo & the Bunnymenin kanssa. Hän julkaisi muistelmansa Light my fire: Matkani Doorsin kanssa vuonna 1998. 2000-luvulla Manzarek esiintyi Doors-kitaristi Robby Kriegerin kanssa nimellä The 21st Century Doors, vuodesta 2005 lähtien nimellä Riders on the Storm ja myöhemmin nimellä Manzarek–Krieger. Manzarek asui Kalifornian Napa Valleyssa, missä hän kasvatti vihanneksia, hedelmiä ja kanoja. Hän oli naimisissa Dorothy Fujikawan kanssa vuodesta 1967 kuolemaansa asti. Manzarekilla on yksi poika ja kolme lastenlasta. Manzarek kuoli sappitiesyöpään 20. toukokuuta 2013. == Albumeja == * The Golden Scarab (1974) * The Whole Thing Started with Rock & Roll Now It’s Out of Control (1974) * Carmina Burana (1983) * Love Her Madly (2006) * Translucent Blues (2011) == Kirja == * == Lähteet == == Aiheesta muualla == Luokka:The Doorsin jäsenet Luokka:Yhdysvaltalaiset kosketinsoittajat Luokka:Rock and Roll Hall of Fame Luokka:Vuonna 1939 syntyneet Luokka:Vuonna 2013 kuolleet
Hindukuš

Hindukuš (pers. هندوکش) on vuoristo, joka ulottuu Afganistanista Pakistanin Pohjoisille alueille. Se on Himalajan ja Karakorumin muodostaman vuoristojärjestelmän läntisin osa. Vuorijono on noin 800 km pitkä. Sen korkein huippu, Tirich Mir, ulottuu 7 692 metrin korkeuteen. Vuorijonon huiput ovat paljaita ja lumen peitossa, mutta laaksoissa on tiheää asutusta, ja etelärinteiden metsät on paljolti raivattu asutuksen tieltä. Hindukušin vuorien korkeus pienenee idästä länteen mentäessä. Vuorijonon keskikohdassa lähellä Kabulia niiden keskikorkeus on 4 500–6 000 metriä ja vuorijonon keskikorkeus on 4 500 m. Vuorijonon pituus on noin 970 km ja leveyden mediaani on noin 240 km. == Lähteet == == Aiheesta muualla == Luokka:Pakistanin vuoristot Luokka:Afganistanin maantiede Luokka:Seulonnan keskeiset artikkelit
Uwaine

thumb|Uwaine ja Gawain taistelevat. Uwaine tai Uwain (myös Owain, Yvain tai Ewain) on yksi pyöreän pöydän ritareista, joka esiintyy kuningas Arthuriin liittyvissä legendoissa. Uwainen hahmo perustuu ilmeisesti todelliseen historialliseen henkilöön, 500-luvulla eläneeseen Rhegedin kuninkaaseen Owain mab Urieniin. Uwaine on yksi varhaisimmista hahmoista, joka on yhdistetty kuningas Arthuriin. Hänet mainitaan jo Geoffrey Monmouthilaisen teoksessa Historia Regum Britanniae. Myös Chrétien de Troyes kirjoitti hänestä runoelmassaan Le Chevalier au Lion, roman d'Yvain. Yleensä Uwainen äidiksi mainitaan kirjallisuudessa joku Arthurin sisarpuolista. Thomas Maloryn teoksessa Pyöreän pöydän ritarit (Le Morte d'Arthur) Uwainen äiti on Morgan le Fay. Uwainen serkkuja ovat Gawaine, Agravain, Gaheris, Gareth ja Mordred. Luokka:Pyöreän pöydän ritarit
Natsuki Takaya

Natsuki Takaya (, s. 7. heinäkuuta 1973) on japanilainen mangaka. Takaya vietti lapsuutensa Tokiossa. Hänen ensimmäinen teoksensa julkaistiin 1991, mutta hänen uransa katsotaan alkaneen 1992 "Born Free" -sarjalla. Takaya on vasenkätinen ja hän on haaveillut mangakan urasta ensimmäisestä luokasta alkaen, kun hän katseli siskonsa piirtämistä. Takaya ei ole kertonut itsestään paljoa julkisuuteen, mutta hänen tiedetään pitävän videopeleistä kuten Final Fantasy ja Sakura Wars. Takaya pitää erityisesti tyttömäisten naishahmojen sekä röyhelöisten mekkojen piirtämisestä. Hän pitää myös mieshahmojen piirtämisestä mekoissa. Takaya loukkasi kätensä ja joutui leikkaukseen, minkä vuoksi Fruits Basket -manga oli lyhyellä tauolla. Hänen kätensä parani, mutta Takayan mielestä hänen käsialansa muuttui rumemmaksi leikkauksen takia. Takaya ei pidä itsestään puhumisesta, mutta kertoo välillä vähän itsestään sarjojensa välisivuilla. Takayan tunnetuin teos on Fruits Basket. Fruits Basket sai huomattavaa suosiota Japanissa ja muualla maailmassa. Fruits Basket on Yhdysvaltojen parhaiten myyneitä shojo-mangasarjoja ja Japanin toiseksi parhaiten myynyt shojo-mangasarja. Sarja kertoo orvosta Tohru Hondasta, joka sattumusten kautta päätyy asumaan Soman suvun taloon. Tohrulle alkaa pian selvitä, että Soman perheessä on useita synkkiä salaisuuksia ja ongelmia. Pienin niistä ei ole sukua kohdannut kirous: jos vastakkaisen sukupuolen edustaja halaa Soman suvun jäsentä, tämä muuttuu eläimeksi. Eläimet määräytyvät kiinalaisen horoskoopin mukaan, mutta lisäksi joukosta löytyy myös kissa. == Sarjat == * Sickly Boy wa Hi ni Yowai, 1991 * Born Free, 1992 * Phantom Dream (幻影夢想), 1994–1997 * Tsubasa: Those with Wings (翼を持つ者), 1995–1998 * Songs to Make You Smile (僕が唄うと君は笑うから), 1998, lyhyttarinakokoelma * Fruits Basket (フルーツバスケット), 1998–2006 * Twinkle Stars (星は歌う), 2007–2011 * Liselotte & Witch's Forest, 2011-2013 (tauolla) * Fruits Basket Another, 2015–2019 * Fruits Basket: The Three Musketeers Arc, 2019 * Fruits Basket: The Three Musketeers Arc 2, 2020 == Palkinnot == * 2001 Kodansha Manga Award parhaalle shojo-mangalle == Triviaa == * Työskennellessään Takaya kuuntelee mielellään japanilaista musiikkia tai pelien soundtrackeja. * Ollessaan sairaalassa hän kiinnostui baseballista. * Hänen lempiruokaansa ovat abalone (merietana), hattara, udon, curry, soba ja krepit. * Hän ei pidä pippureista. * Hänen lempivuodenaikansa on syksy. * Hän pitää koirista, jotka pissivät hänen pihalleen. * Hän toivoo, että hänen horoskooppinsa olisi lintu. Kiinalaiselta horoskoopiltaan hän on härkä. * Takaya ei pidä ensimmäisestä Fruits Basket -animesta, koska hänellä ja ohjaaja Akitaro Daichilla oli erimielisyyksiä ääninäyttelijöistä, värivalinnoista ja Daichin ohjaustyylistä. Takaya pitää kuitenkin sarjan tunnusmusiikista, 'For Fruits Basket'. == Lähteet == == Aiheesta muualla == * * Natsuki Takayan Twitter Luokka:Japanilaiset sarjakuvantekijät Luokka:Vuonna 1973 syntyneet Luokka:Elävät henkilöt
The Soft Parade

The Soft Parade on yhdysvaltalaisen rockyhtyeen The Doorsin heinäkuussa 1969 julkaistu studioalbumi. Albumi on aikaisempia The Doors -albumeja kokeellisempi, ja monissa albumin kappaleissa käytettiin puhallin- ja jousisoittimia. The Soft Parade ei kerännyt yhtä suuria kehuja kriitikoilta kuin yhtyeen aikaisemmat julkaisut. Joulukuussa 1968, ennen albumin julkaisua, julkaistiin singlenä kappale ”Touch Me”. Singlen nimeksi ajateltiin aluksi antaa ”Hit Me”, mutta laulusolisti Jim Morrison piti lopullista nimeä kuvaavampana. == Kappaleet == A-puoli # # # # # B-puoli # * # # # *Vuoden 2007 uudelleenjulkaisussa ”The Soft Parade” -kappaleen alkuun oli lisätty musiikkiosuus, joka nosti kappaleen pituuden 8 minuutista 36 sekunnista 9 minuuttiin ja 41 sekuntiin. ===Vuoden 2007 uudelleenjulkaisun bonuskappaleet=== # * # # # # # ==Kokoonpano== ===The Doors=== *Jim Morrison – laulu *Ray Manzarek – kosketinsoittimet *Robby Krieger – kitara *John Densmore – rummut ===Vierailijat=== *Harvey Brooks/Doug Lubahn – bassokitara *Curtis Amy – saksofonisoolot *George Bohanan – pasuunasoolo *Champ Webb – englannintorvisoolo *Jesse McReynolds – mandoliini *Jimmy Buchanan – viulu *Reinol Andino – conga ==Lähteet== Soft Parade, The Soft Parade, The
Jami Puustinen

Jami Puustinen (s. 9. tammikuuta 1987 Espoo) on suomalainen uransa lopettanut jalkapalloilija. Hyökkääjänä viihtyvä Puustinen siirtyi syksyllä 2003 FC Espoosta Manchester Unitedin junioriakatemiaan, mutta palasi kaksi ja puoli vuotta myöhemmin Suomeen ja FC Honkaan. Hän oli kausina 2007 ja 2010 Hongan paras maalintekijä Veikkausliigassa, ja kaudella 2009 liigan maalipörssin kakkonen joukkuetoverinsa Hermanni Vuorisen jälkeen. Vuonna 2012 hän siirtyi FC Hakaan, mutta hänen sopimuksensa purettiin muutama kuukausi myöhemmin kesken kauden. Puustisen suurimpia vahvuuksia on hyvä lähtönopeus. Puustinen oli vuonna 2003 Suomessa pidetyssä alle 17-vuotiaiden MM-turnauksessa osa Suomen ”Vintiöiksi” nimettyä maajoukkuetta. Puustinen sai myös vastuuta Markku Kanervan valmentamassa alle 21-vuotiaiden maajoukkueessa. == Tilastot == Veikkausliiga – Hall of Fame Kausi Seura Sarja O M 2003 FC Espoo Kakkonen 22 3 2006 Honka Veikkausliiga 18 5 2007 Honka Veikkausliiga 24 8 2008 Honka Veikkausliiga 12 1 2009 Honka Veikkausliiga 25 12 2010 Honka Veikkausliiga 26 9 2011 Honka Veikkausliiga 19 3 2012 Haka Veikkausliiga 9 2 Yhteensä 139 42 ==Saavutukset== * Liigadebyytti: 19. huhtikuuta 2006 FC Honka – VPS (2–1) * Ensimmäinen liigamaali: 10. toukokuuta 2005 FC Honka – FF Jaro (3–2) * Valinta Veikkausliigan huhtikuun tähdistöjoukkueeseen 2007 * Kolme hattutemppua kolmessa peräkkäisessä ottelussa kaudella 2009 (Liiga: 23.9.2009 FF Jaro-FC Honka ja 26.9.2009 KuPS-FC Honka sekä Suomen cup: 30.9.2009 City Stars-FC Honka) == Lähteet == ==Aiheesta muualla== * Pelaajakortti Veikkausliigan sivuilla Luokka:Suomalaiset jalkapalloilijat Luokka:Vuonna 1987 syntyneet Luokka:Elävät henkilöt
Ernest Chausson

Ernest Chausson (20. tammikuuta 1855 – 10. kesäkuuta 1899) oli ranskalainen säveltäjä. Chausson syntyi Pariisissa ja opiskeli aluksi oikeustiedettä. Hän aloitti musiikin opiskelun vuonna 1879 Jules Massenet’n johdolla. Jo sitä ennen hän oli säveltänyt harrastuksenaan pianokappaleita ja lauluja. Chausson loukkaantui vuonna 1899 polkupyöräonnettomuudessa ja kuoli myöhemmin samana vuonna. Chausson tunnetaan ensisijaisesti laulujensa ansiosta. Hän sävelsi myös orkesterimusiikkia, kuten sinfonian, kaksoiskonserton viululle ja pianolle sekä sinfonisen runon "Viviane", motetteja, kuoroteoksia ja näyttämömusiikkia. Toivo Haapanen ym. (toim.): Musiikin tietokirja, s. 78. Helsinki: Otava, 1948. ==Katso myös== *Luettelo Ernest Chaussonin sävellyksistä ==Lähteet== == Aiheesta muualla == Luokka:Ranskalaiset säveltäjät Luokka:Romantiikan säveltäjät Luokka:Liikenneonnettomuudessa kuolleet Luokka:Vuonna 1855 syntyneet Luokka:Vuonna 1899 kuolleet
Vincent d’Indy

Vincent d’Indy (27. maaliskuuta 1851 Pariisi – 2. joulukuuta 1931 Pariisi) oli ranskalainen säveltäjä ja musiikinopettaja. D’Indy syntyi Pariisissa ja opetteli lapsena soittamaan pianoa. Myöhemmin hän opiskeli lakia. Hän kuitenkin jätti lain opintonsa voidakseen opiskella musiikkia César Franckin johdolla. D’Indy kuoli Pariisissa. Vain harvoja d’Indyn teoksia esitetään nykyään säännöllisesti. Hän sävelsi muun muassa orkesterimusiikkia ja oopperoita, joista tunnetuin lienee Fervaal (1897). == Aiheesta muualla == * Luokka:Ranskalaiset säveltäjät Luokka:Romantiikan säveltäjät Luokka:Vuonna 1851 syntyneet Luokka:Vuonna 1931 kuolleet
Trilli (musiikki)

Trilli on musiikillinen koriste, joka yleisimmin on sellainen, että kahta sävelasteikon vierekkäistä ääntä toistetaan nopeasti peräkkäin. Nuotteihin trilli merkitään tavallisesti kirjaimilla tr sen nuotin yläpuolella, johon trilli halutaan lisätä. Joskus trilli merkitään myös nuotin yläpuolella olevalla aaltoviivalla jota sanotaan trilliketjuksi. Se on kysymyksessä silloin kun useita peräkkäisiä eritasoisia säveliä esitetään trilleinä. == Pralltrilli == Pralltrilli eli mordentti nousevana (ylähele) on epätäydellinen trilli, jossa esitetään nopeasti toistensa jälkeen pääsävel, yläsivusävel ja pääsävel. Pralltrillin yläpuolelle sijoitetaan yläsivusävelen kromaattista muuntamista osoittava merkki. == Mordentti == Mordentti laskevana (alahele) on pralltrillin kaltainen nopea vuorottelu, jossa esiintyy pääsävel, alasivusävel ja pääsävel. Laskevan mordentin merkki on sama kun pralltrillin, mutta erotuksena on merkin keskellä oleva lyhyt pystyviiva. Alasivusävelen kromaattista muuntamista osoittava merkki sijoitetaan mordenttimerkin alapuolelle. == Gruppetto == Gruppetto eli kaksoislyönti (kaksoishele)sisältää pääsävelen ja sen toistojen välissä alasivusävelen että yläsivusävelen. Gruppetto voidaan sijoittaa nuotin päälle tai kahden nuotin väliin. == Lähteet == * Luokka:Nuottikirjoitus Luokka:Musiikkitermit it:Abbellimento#Trillo
Shigechiyo Izumi

Shigechiyo Izumi (29. kesäkuuta 1865 tai 1880 - 21\. helmikuuta 1986) oli maailman vanhin ihminen Niwa Kawamoton kuoleman jälkeen. Mikäli hän oli syntynyt vuonna 1865, hän olisi ollut kuollessaan 120 vuoden ja 237 päivän ikäinen, ja täten olisi ollut pisimpään koskaan elänyt mies ja maailman toiseksi vanhimmaksi elänyt ihminen Jeanne Calmentin jälkeen. Mikäli hän oli syntynyt vuonna 1865, hän olisi ollut myös viimeinen elossa ollut 1860-luvulla syntynytWorld's Oldest Man Celebrates 120th Birthday'Oldest Man' Dies in Japan at 120. Tutkimukset ovat herättäneet epäilyjä Izumin todellisesta iästä. Huhtikuussa 1987, 14 kuukautta Izumin kuoleman jälkeen, Tokion pääkaupunkiseudun gerontologisen instituutin epidemiologian osasto kertoi, että Izumin perherekisteritietojen mukaan Izumi oli kuollessaan vain 105. On mahdollista, että hänen syntymätodistuksensa on itse asiassa hänen nuorena kuolleen vanhemman veljensä syntymätodistus. Izumi olisi saattanut syntyä vasta vuonna 1880, jolloin hän olisi ollut kuollessaan 105-vuotiasAsahi News Service, APRIL 6, 1987, MONDAY, JAPANESE EXPERT DEBUNKS IDEA OF 'VILLAGE OF 100-YEAR-OLDS. Mikäli näin on, maailman vanhin tunnettu mies on Jiroemon Kimura, joka kuoli 116-vuotiaana vuonna 2013. Izumin elämäntarinassa on havaittu useita epäselvyyksiä. Hän syntyi ja kasvoi Tokunoshiman saarella Isen kaupungissa. Izumin tiedetään myös nauttineen säännöllisesti shochua ja olleen säännöllinen polttaja. Ruokavalio kuitenkin koostui ennemmin kalasta ja vihanneksista kuin lihasta.Antti Hervonen: Vuosisadan vartijat, Ikääntymisen suomenmestarit kertovat (Tammi 2001) ISBN 951-31-2056-2 Izumi kuoli keuhkokuumeeseen 21. helmikuuta 1986. Izumin tapaus on yhä kiistelty. Guinnessin ennätysten kirja tunnusti vuoteen 2011 saakka hänen syntyneen vuonna 1865 ja olleen täten kuollessaan 120-vuotias. Vuonna 2012 se kuitenkin poisti Izumin ja julisti 115-vuotiaana kuolleen tanskalaissyntyisen Christian Mortensenin maailman vanhimmaksi mieheksi. == Lähteet == Luokka:Maailman vanhimmat henkilöt Luokka:Yli 110-vuotiaiksi eläneet japanilaiset Luokka:Vuonna 1865 syntyneet Luokka:Vuonna 1986 kuolleet
Northwest Airlines

Northwest Airlines oli yhdysvaltalainen lentoyhtiö. Sen solmukohdat olivat Minneapolis-Saint Paulin, Detroit Metropolitanin ja Memphisin kansainvälinen lentoasema. Yhtiön pääkonttori sijaitsi Minnesotan Eaganissa. Northwest Airlines oli maailman neljänneksi suurin lentoyhtiö tulojen, matkustajamäärien ja kilometrien mukaan. Northwest kuljetti matkustajia Tyynenmeren yli enemmän kuin mikään muu yhdysvaltalainen lentoyhtiö. Se kuljetti myös rahtia enemmän kuin mikään muu matkustajalentoyhtiö. Northwest Airlines liittyi SkyTeam Allianceen vuonna 2004. Yhtiö hakeutui Chapter 11 -velkasaneeraukseen syyskuussa 2005. Delta Air Lines osti Northwest Airlinesin vuonna 2009, ja vuoden 2010 alussa Northwest lopetti toimintansa sen fuusioiduttua Deltan kanssa. Nigerialaismies yritti 25. joulukuuta 2009 räjäyttää yhdysvaltalaisen Northwest Airlinesin lentokoneen lennolla 253. Hänellä oli käytössään PETN- nimistä räjähdysainetta.Nigerialaismiehen käyttämällä aineella suuri tuhovoima Yle uutiset 27.12.2009 ==Laivasto== Vuoden 2009 lopussa: *Airbus A319 57 kpl *Airbus A320-200 69 kpl *Airbus A330-300 11 kpl *Boeing 747-200 2 kpl *Boeing 747-200F 15 kpl *Boeing 747-400 16 kpl *Boeing 757-200 45 kpl *Boeing 757-300 16 kpl *McDonnell Douglas DC-9-30 27 kpl *McDonnell Douglas DC-9-40 7 kpl *McDonnell Douglas DC-9-50 34 kpl == Lähteet == == Aiheesta muualla == *Northwest Airlines Luokka:Entiset yhdysvaltalaiset lentoyhtiöt
Telefónica

Telefónica S.A. on espanjalainen tietoliikenneyhtiö. Se on maailman neljänneksi suurin tietoliikennealan yritys asiakkaiden määrässä ja kuudenneksi suurin kokonaismarkkina-arvolla mitattuna. Yhtiö toimii pääasiassa Espanjassa ja Latinalaisessa Amerikassa. Telefónica oli ainut puhelinoperaattori Espanjassa perustamisestaan vuodesta 1924 vuoteen 1997 asti, jolloin hallitus purki sen monopoliaseman ja siitä tuli julkinen yhtiö. Johtuen suuresta markkinaosuudestaan (vuonna 2004 yli 75 prosenttia), Telefónicaa pidetään kuitenkin yhä de facto -monopolina. Telefónican omistukseen kuuluvat muun muassa Telefónica de España (Espanjan suurin lankapuhelin- ja ADSL-operaattori), Telefónica Móviles (Espanjan suurin matkapuhelinoperaattori), Terra Networks (Internet-palveluntarjoaja) ja Telefónica Publicidad e Información (Espanjan keltaisten sivujen julkaisija). Telefónican suurimmat toiminnot Espanjan ulkopuolella ovat Brasiliassa São Paulon osavaltiossa, jossa se tarjoaa laajakaista-, paikallispuhelu- ja kaukopuhelupalveluita. Yhtiö on viime aikoina pyrkinyt laajentamaan myös Euroopan markkinoille, mistä osoituksena tšekkiläisen Český Telecomin ja brittiläisen O2:n ostaminen vuonna 2005. Telefónican osakkeet ovat listattuna Madridin, New Yorkin ja Tokion pörsseissä. ==Aiheesta muualla== *Telefónican kotisivut Luokka:Tietoliikenneyhtiöt Luokka:Espanjalaiset pörssiyhtiöt Luokka:Espanjalaiset teknologiayritykset Luokka:Matkapuhelinoperaattorit Luokka:IBEX 35 -indeksi
Pamelia Kurstin

Pamelia Stickney (aiemmin tunnettu nimellä Pamelia Kurstin s. 28. toukokuuta 1976) on yhdysvaltalainen thereministi. Hän opiskeli kaksivuotiaasta saakka pianonsoittoa, ja 12-vuotiaana hän lisäsi soittimiinsa viulun, alttoviulun ja sellon. 18-vuotiaasta lähtien hän opiskeli myös kontrabasson soittoa, ja soitti jazz- ja rockyhtyeissä. Stickney on esiintynyt useissa elokuvissa, televisiossa ja radiossa, ja kehittänyt myös niin sanotun ”walking bass” -theremintekniikan inspiroituneena hänen taustastaan pystybassoa soittavana jazzmuusikkona. Stickney on pitänyt thereminin soitosta luentoja ja muun muassa TED-puheen. Stickney työskenteli New Yorkissa vuoteen 2005 saakka, ja asuu nykyään Wienissä. Stickney on soittanut duossa miehensä, kosketinsoittaja Greg Kurstinin kanssa. Duo julkaisi vuonna 2000 albumin Gymnopedie. Kurstin on soittanut myös yhtyeessä Blueblut yhdessä Mark Holubin ja Chris Jankan kanssa. Wieniläinen trio julkaisi ensimmäisen levynsä vuonna 2014. == Julkaisut == ; Sooloalbumit * 2007: Thinking Out Loud * 2013: Promotional Copy * 2017: Transcendental Dissonance ; Albumit yhteistyössä muiden muusikkojen kanssa * 2020: Vulneraries Vol. 5 (David and Kenji Garland, Pamelia Stickney) * 2011: Ouch Evil Slow Hop (Sebastian Rochford) * 2011: Tunisia (Pat Mastelotto) * 2011: Besides Feldman (Patrick Pulsinger)Hilary Jeffery), sekä Rozemarie Heggen ; Blueblut * 2014: hurts so gut * 2016: buttbutt == Lähteet == == Aiheesta muualla == * Pamelia Stickneyn kotisivut * TED-puhe: Pamelia Kurstin: The untouchable music of the theremin * Pamelia Stickney imdb:ssa Luokka:Yhdysvaltalaiset muusikot Luokka:Vuonna 1976 syntyneet Luokka:Elävät henkilöt
Solipsismi

Solipsismi (latinan sanoista solus ipse ’yksin itse’) on filosofinen näkemys, jonka mukaan ”minä”-näkökulma on ensisijainen. Se on fenomenalismia radikaalimpi subjektiivisen idealismin muoto. Sen mukaan vain ajatteleva minä tai minän ajattelu, kokemus ja tietoisuuden sisällöt ovat ontologisesti riippumattomia ja kaikki muu on minusta riippuvaista. Solipsismin mukaan kaikki on siis riippuvaista kokemuksestani, ajattelustani tai tietoisuudestani. Solipsismissa varmaksi oletetaan oma olemassaolo. Näin esimerkiksi havainnot ja niiden luonne voivat olla vain oman ajattelun tuotoksia. Solipsismissa vain havainnoijan minä määrää sen, mitä on olemassa. Sen mukaan yksilö on ehdottoman riippumaton ulkomaailmasta ja voi vain luottaa omaan näkemykseensä. Ajatuksen perustalla on eräänlainen kaikkivoipaisuus, minkä ansiosta ei ole tarvetta ulkoisen huomioimisella tai siihen mukautaumisella.Isomäki, Mira: ”Tiedon tulkinnat ja näkymätön dynamiikka”. Teoksessa Solipsismin kolme osa-aluetta ovat: *Tieto-opillinen solipsismi: On mahdotonta tietää varmasti mistään muusta kuin omista sisäisistä mielentiloista. *Ontologinen solipsismi: Kaikki mitä on olemassa, on omat tajunnantilat ja aistimukset. *Metodologinen solipsismi: Ottaa teorian tai filosofian metodologiseksi lähtökohdaksi jonkinlaisen solipsistisen oletuksen tai näkökulman. == Lähteet == == Aiheesta muualla == * Internet Encyclopedia of Philosophy: Solipsism and the Problem of Other Minds Luokka:Filosofiset opit Luokka:Tietoteoria Luokka:Seulonnan keskeiset artikkelit
Ady

Adailton Pereira dos Santos eli Ady (, s. 18. huhtikuuta 1973 Caatiba, Bahia, Brasilia) on brasilialais-tunisialainen jalkapalloilija, pelipaikaltaan keskikenttäpelaaja. Hän pelasi urallaan seurajoukkueissa Brasiliassa, Tunisiassa, Libyassa ja Suomessa sekä Tunisian maajoukkueessa. == Ura == Kotimaassaan Ady edusti viittä eri pääsarjajoukkuetta, muun muassa Goiásia ja Santosia, ja pelasi lähes 150 Série A:n ottelua. 2000-luvun alussa hän edusti tunisialaista Espérancea yli sadassa Ligue Professionnelle 1:n ja Afrikan Mestarien liigan ottelussa. Hän sai Tunisian kansalaisuuden ja pelasi kolme ottelua Tunisian maajoukkueessa. Tunisian jälkeen hän pelasi myös Libyassa ja Saudi-Arabiassa. Suomeen Ady siirtyi kesken kauden 2005. Hän liittyi Turun Palloseuraan, jota hän edusti kolmen kauden aikana 58 Veikkausliiga-ottelussa tehden 18 maalia. Kaudella 2007 hän saavutti joukkueineen SM-pronssimitalin. Marraskuussa 2007 Ady solmi kaksivuotisen sopimuksen Ykkösen Jyväskylän Jalkapalloklubin kanssa. JJK:n liiganousuun päättyneen kauden 2008 jälkeen hän siirtyi Myllykosken Palloon, jota hän edusti kahden kauden ajan. Adyn pelaajaura päättyi loukkaantumiseen kaudella 2010. Hän aloitti vuonna 2011 valmentajakoulutuksen Palloliiton Huippupelaajan valmentajakurssilla. == Lähteet == == Aiheesta muualla == * Adyn esittely Veikkausliigan sivustolla Luokka:Tunisialaiset jalkapalloilijat Luokka:Brasilialaiset jalkapalloilijat Luokka:Vuonna 1973 syntyneet Luokka:Elävät henkilöt
Léon Theremin

Léon Theremin (alk. Lev Sergejevitš Termen (); 28. elokuuta (J: 15. elokuuta) 1896 Pietari – 3. marraskuuta 1993 Moskova) oli venäläinen keksijä. Theremin keksi vuonna 1920 elektronisen soittimen, jonka hän nimesi itsensä mukaan thereminiksi (). Theremin siirtyi 1920-luvulla Yhdysvaltoihin, jossa hän soitti New Yorkin filharmonikkojen kanssa thereminiä. Theremin haki keksinnölleen patentin vuonna 1929. Theremin palasi Neuvostoliittoon 1930-luvun loppupuolella ja joutui vangituksi.Obituary: Leon Theremin 1970-luvulla hän opetti thereminin soittoa sisaruksensa lapsenlapselle Lidija Kavinalle (s. 1967). Kavinasta tuli sittemmin thereministi. Vuonna 1991 Theremin palasi joksikin aikaa Yhdysvaltoihin. Hän kuoli Moskovassa vuonna 1993. Léon Thereminin elämästä on tehty dokumenttielokuva Theremin: An Electronic Odyssey (1993), joka valmistui ennen hänen kuolemaansa. == Lähteet == == Kirjallisuutta == * Larmola, Kivi: Kaikki liikkuu: Lev Termenin ihmeellinen elämä. [Tallinna] : [Helsinki]: Manitou Oü, 2024. ISBN 978-9916-4-2258-8 Luokka:Venäläiset keksijät Luokka:Venäläiset muusikot Luokka:Soitinten keksijät Luokka:Vuonna 1896 syntyneet Luokka:Vuonna 1993 kuolleet
Fireball-turnaus

Fireball-turnaus on Turun Palloseuran ja Eastway Sound & Lightingin järjestämä kaukalojalkapalloturnaus, joka on pelattu vuodesta 2005 lähtien. Turnauksen pitopaikka oli vuosina 2005–2007 Turkuhalli Turussa ja siihen ottivat osaa Veikkausliigan joukkueet. Vuodeksi 2008 turnaus siirtyy Turun Holiday Club Caribiaan ja siitä tulee kolmipäiväinen. Suuri muutos on myös, että turnaus ei ole enää tarkoitettu liigajoukkueille. == Mitalistit == Vuosi Kultaa Hopeaa Tulos Pronssia 2005 FC Haka HJK 2–2 (rp. 4–3) IFK Mariehamn 2006 FC Haka FC Lahti 2–2 (rp. 4–3) IFK Mariehamn 2007 TPS FC Honka 3–1 FC Inter Luokka:Suomen jalkapallokilpailut Luokka:Turun urheilutapahtumat
Kuvanveistäjä

thumb|Kuvanveistäjä työssään. Kuvanveistäjä työstää kolmiulotteisia objekteja, esimerkiksi veistoksia ja kohokuvia erilaisista kivilajeista sekä muista materiaaleista työkaluin. Perinteiset tekniikat ovat muovailu (savi), veisto, leikkaaminen (puu), hakkaaminen (kivi), taonta, pakotus ja valaminen (metalli, kipsi). Maailman tunnetuimpia kuvanveistäjiä ovat muun muassa Feidias, Michelangelo ja Henry Moore. Muun muassa Laila Pullinen, Walter Runeberg, Wäinö Aaltonen, Ensio Seppänen ja Martti Aiha ovat tunnettuja suomalaisia kuvanveistäjiä. ==Aiheesta muualla== * Kuvanveistäjät Valtion taidemuseon kokoelmissa *Kuvanveistäjän ammatinkuvaus, Ammattinetti, Työvoimatoimisto * Suomen kuvanveistäjäliitto Luokka:Taidealan ammatit
Kalotti

Kalotti voi tarkoittaa seuraavia asioita: *kalotti, maantieteessä pohjoiseen ja eteläiseen napapiiriin rajoittuvat napa-alueet *kalotti, geometriassa pallon osa, joka muodostuu, kun pallo leikataan tasolla *kalotti, arkkitehtuurissa kupolin lakiosa *patalakki, varsinkin katolisten pappien sekä maalauksissa Kalevalan hahmojen käyttämä päänmyötäinen pieni kangaspäähine; juutalaiset miehet käyttävät vastaavaa päähinettä, jonka nimitys on kipa; katso kalotti, kipa ja zucchetto *kalotti, anatomiassa pääkallon lakiosa *kalotti, sikarin umpinainen kärki, joka katkaistaan ennen polttamista.